Armagh (grófstvo)

Armagh (, ) je jedno zo šiestich tradičných grófstiev Severného Írska, ktoré leží na severovýchode írskeho ostrova v historickej severoírskej provincii Ulster. V súčasnosti už grófstva v Severnom Írsku neslúžia na administratívne účely. Grófstvo je pomenované podľa mesta Armagh, ktoré bolo aj jeho administratívnym centrom.

V súčasnosti tu žije približne 174-tisíc ľudí, maximum počtu obyvateľov dosiahlo grófstvo podobne ako väčšina grófstiev v roku 1841 (pred zemiakovým hladomorom a následnou vysťahovaleckou vlnou), keď malo 232-tisíc obyvateľov.

Geografia 
Grófstvo Armagh leží vo vnútrozemí na severovýchode Írska. Zo severu ho ohraničuje jazero Lough Neagh. Na juhu grófstva sa rozprestiera krajinný celok Ring of Gullion, ktorého najvyšší vrch (Slieve Gullion) je zároveň najvyšším vrchom grófstva, dosahuje nadmorskú výšku len .

Susedí s grófstvom Down na východe a s grófstvom Tyrone na severozápade. Cez Lough Neagh susedí aj s grófstvami Londonderry (Derry) a Antrim. Na juhu a juhozápade susedí s Írskou republikou - s grófstvami Louth a Monaghan.

Mestá 
 Newry (časť zasahuje aj do grófstva Down)
 Lurgan
 Portadown
 Armagh
 Bessbrook
 Keady
 Richhill
 Tandragee

Iné projekty

Zdroj 

Ulster